Dette stedet har vært i bruk av mennesker i flere årtusener i adskilte tidsepoker: neolittisk (bondesteinalderen), kobberalderen, bronsealderen og jernalderen. Ved dette stedet er det også spor av et rektangulært gallo-romersk tempel, 11,2 meter langt og 9,15 meter bredt. Blant det store antallet funn fra ulike arkeologiske undersøkelser, er det avdekket flint, hammere, skrubbere, steiner for polering, en pilspiss av kobber, spydspiss av bronse, keramikk dreid på hjul, og en romersk mynt.